เดี๋ยวนี้มีร้านอาหารญี่ปุ่นเปิดขึ้นเยอะมากๆ รสชาติและการตกแต่งหน้าตาอาหาร
ก็จะมีความแตกต่างกันออกไป ร้าน Freshii Sushi Bar เป็นอีกหนึ่งร้านที่ฝ้ายอยากแนะนำ
ให้แวะมาทานเพราะ คุ้มค่ากับราคาที่จ่ายค่ะ และวัตถุดิบที่ทางร้านใช้เป็นวัตถุดิบที่สั่งนำเข้า
มาเพื่อให้ลูกค้าได้ลิ้มรส รสชาติของอาหารทุกเมนูได้อย่างแท้จริง

-  Michigan ราคา 650 บาท
อันนี้จะรสชาติกรุบกรอบ สำหรับฝ้ายชอบตัวนี้มากที่สุดนะคะ ใครมาที่ร้านแนะนำให้
ลองสั่งตัวนี้มาทานค่ะ ชิ้นจะใหญ่นิดนึง เพราะอัดแน่นด้วยวัตถุดิบด้านในโรล
ถ้าทานต้องทานทั้งคำนะคะ รับรองชอบเหมือนฝ้ายแน่ๆ และเมนูนี้จะมีกรุบกรอบโรย
อยู่ทั่วๆและรอบๆจาน ฝ้ายชอบทานกรุบกรอบร่วมด้วย ทานเล่นๆก็ชอบค่ะ

- Gindara Yaki ราคา 500 บาท
เมนูนี้ คือ ปลาหิมะย่างเกลือค่ะ จะมีข้าวปั้นรสชาติพิเศษของทางร้าน ทานร่วมเป็นเครื่องเคียง
แนะนำให้ทานพร้อมกันนะคะ ไม่เช่นนั้น ข้าวปั้นจะแข็ง ลักษณะของข้าวปั้นก็จะคล้ายๆกับ
บ๊ะจ่างของไทยเรานั่นเองค่ะ

- Baked Scallop Salmon ราคา 250/200 บาท
ตัวนี้ก็อร่อยมากค่ะ นั่งทานเล่นๆ เพลินๆ มีไข่ปลาด้วย รสชาติจะหวานๆ ติดลิ้น
สำหรับฝ้ายก็ทานได้เรื่อยๆนะคะ ตัวนี้ก็เป็นเมนูแนะนำของทางร้านอีกเมนูนึงค่ะ

- Western ราคา 700 บาท
เมนูนี้ที่ราคา 700 บาท มาจากการใช้วัตถุดิบที่ดี และราคาสูงค่ะ มีปลาไหลอยู่ด้านใน
รวมถึงน่าจะเป็นแอปเปิ้ลเขียวนะคะ ฝ้ายไม่แน่ใจ 

- Franklin ราคา 480 บาท
เมนูนี้ เพิ่งเคยลองทานที่นี่ครั้งแรกค่ะ และตอนแรกที่เห็นก็ยอมรับว่าแปลกตาค่ะ
เป็นการนำแซลมอนอบรมควัน มีอะโวคาโด และห่อด้วยสตอเบอรี่ด้านบน 
ราดด้วยน้ำบลูเบอรี่ซอล เป็นเมนูที่ทางร้านคิดค้นขึ้นมาเอง พอทานไปแล้วอร่อยดีค่ะ
ไม่น่าเชื่อว่า สตอเบอรี่สามารถนำมาเป็นหน้าซูชิ และทานคู่กับข้าวปั้นได้ด้วย
จะมีกลิ่นหอมของสตอเบอรี่เวลาทานไปอย่างรู้สึกได้เลยค่ะ

เจ้าของร้านเป็นเชฟเองนะคะ ทำเมนูเอง พี่เจ้าของร้านใจดีทั้งคู่ค่ะ
และที่ร้านมีปลาตามฤดูกาลตลอดนะคะ ร้านจะอยู่ที่ทางเข้าเมืองทองธานี ในโครงการเปิดใหม่
ชื่อ Beehive  ค่ะ ถ้าวิ่งจากเส้นแจ้งวัฒนะเข้าไป ร้านอยู่ตรงข้ามกับมหาวิทยาลัยสุโขทัยค่ะ
เข้าทางเข้าแรก ร้านอยู่ชั้น 2 ค่ะ หาง่ายมากค่ะ

